Weqbel ad yili wawal ɣef tmedyazt n Lewnis Ayt Mangellat, yewwi-d fell-aɣ ad nahder deg tazwara n waḥric-a ɣef tmedyazt s umata, ladɣa tamedyazt yettwacnan, acu i d azal n umedyaz deg tmetti taqbaylit. Syen akkin ad yili wawal ɣef tudert n usagam ; tallalit-ines, tudert-ines deg taddart, anekcum ines ɣer uɣervaz, amecwaṛ-ines deg tẓuri d umennu- ines ɣef tutlayt d yedles aqbayli.